**Rok modlitieb za nové kňazské povolania v Bratislavskej arcidiecéze**

**1.** Bože, zjavuj svoju dobrotu v srdciach mladých mužov, aby sa medzi nimi našli takí, ktorí ti zasvätia celý svoj život v kňazskej službe.

**2.** Nebeský Otče, povolávaj mladých mužov ku kňazskej službe, aby aj dnešný svet spoznal, že tvoje slovo je živé a trvá naveky.

**3.** Pane Ježišu, stoj pri tých, ktorí vo svojom srdci rozpoznávajú tvoje pozvanie ku kňazstvu, aby sa s radosťou a vďačnosťou rozhodli nasledovať ťa s nerozdeleným srdcom.

**4.** Pane, pomáhaj tým, ktorých si obdaroval kňazským povolaním, aby s tvojou milosťou prekonávali všetky prekážky na ceste svojho zasvätenia.

**5.** Modlime sa za tých, ktorých Boh povoláva ku kňazskej službe, aby ich srdcia prenikla Kristova láska a radosť z daru duchovného povolania, **prosme Pána.**

**6.** Za nové kňazské povolania: aby srdcia mladých mužov osvietilo svetlo evanjelia a tak obetovali pre jeho ohlasovanie celý svoj život, **prosme Pána.**

**7.** Aby, spoločenstvu našej arcidiecézy nechýbala služba kňazov, prostredníctvom ktorej nám Boh dáva účasť na ovocí Kristovho diela zmierenia a vykúpenia, **prosme Pána.**